kardosdrur/scandi-wiki huggingface dataset:
Topsil

Topsil er en dansk virksomhed, der fremstiller silicium. Silicium er et halvledermateriale, der anvendes til at styre og kontrollere strøm i elektriske komponenter. Topsil er en smallcap virksomhed, som blev registreret på Københavns Fondsbørs i 1986.

Topsils har hovedkontor og producerer float zone silicium på Siliciumvej i Copenhagen Cleantech Park ved Frederikssund. I datterselskabet i Polen, Topsil S.A., produceres czochralskisilicium. Topsil har desuden et salgskontor i Japan, etableret i 2014.

Historie 
Virksomheden blev grundlagt i slutningen af 1950'erne af Dr. Haldor Topsøe. Haldor Topsøe havde fået interesse for siliciumfremstilling på en af sine mange udenlandsrejser og begyndte at eksperimentere med fremstillingen af float zone silicium hjemme i sin private kælder i Hellerup. Han startede en egentlig salgbar produktion op i et hjørne af sin nybyggede katalysatorfabrik i 1959. Navnet Topsil er en sammenstilling af ”Top” fra Topsøe og ”sil” fra silicium. Haldor Topsøe ejede Topsil frem til 1972, hvor han frasolgte til Thrige Titan.

I 1974 opfandt ingeniører fra Topsil neutron transmutation doping teknikken (NTD) som alternativ til at dråbedotere silicium i et samarbejde med Risø Forskningslaboratorium og den industrivirksomhed, som senere blev til ABB. NTD-teknologi er kendetegnet ved reaktorbestråling og er fortsat den foretrukne teknologi til at dotere silicium til brug for stærkstrømskomponenter.

Den 1. juli 1974 blev Topsil videresolgt til amerikanske Motorola. Syv år senere, 30. maj 1981, varslede Motorola lukning af virksomheden. Det lykkedes dog forinden at finde nye investorer, men Topsil gik konkurs 30. juni 1983. 19. august 1983 var virksomheden i gang igen. Topsil blev børsnoteret i 1986.

I 2008 opkøbte Topsil aktiemajoriteten i virksomheden Cemat i Polen. Cemat var kendt for at producere czochralski silicium og blev omdannet til en privat virksomhed i 1992. Før det var Cemat offentligt ejet og en del af ”The Independent Research Institute”, som oprindeligt blev grundlagt af Professor Jan Czochralski i 1930'erne. Med købet af Cemat fulgte ejendomsselskabet Cemat´70. Cemat ændrede navn til Topsil S.A. i 2012.

I maj 2016 solgte Topsil sin siliciumforretning til den taiwanesiske virksomhed GlobalWafers.
GlobalWafers oprettede et dansk datterselskab under navnet Topsil GlobalWafers der fortsatte aktiviteterne i Frederikssund.
Topsil selv videreførte sig under navnet Cemat, og da var dets eneste aktivitet driften af et polsk ejendomsselskab Cemat 70 S.A.

Omsætning og markeder 
Topsils salg udgjorde 312 mio. kr. i 2013 fordelt på 80% float zone produkter og 20% czochralskiprodukter, med det float zone baserede NTD silicium som langt det største produkt. Salg til det europæiske marked udgjorde godt 70% af omsætningen i 2013, mod knap 25% til Asien og resten til USA.

Referencer 

Elektronikvirksomheder i Danmark
Etableret i 1959
OMX Copenhagen Small Cap
Ejendomsselskaber i Danmark
Færøske lagtingsmedlemmer 1998-2002

Færøernes Lagting havde 32 medlemmer mellem lagtingsvalgene 1998 og 2002.

Faste medlemmer 
Her regnes med alle valgte medlemmer, samt fast mødende vicemedlemmer.

Eksterne links 
Valgresultat  fra Lagtinget
Information om Lagtinget (pdf-fil)  (1998–2002)

Lagtingsmedlemmer fra Færøerne
Lister over personer fra Færøerne
Norðurstreymoy

Norðurstreymoy (da: Nordre Strømø) er en region, og tidligere valgkreds (valdømi) ved lagtingsvalg, på Færøerne. Valgkredsen Norðurstreymoy omfattede de nordlige dele af hovedøen Streymoy fra Kollafjørður og nordover, og var derfor en af de mindre valgkredse i folketal, med to lagtingsmedlemmer at vælge i 2004. Ordningen med valgkredse blev afskaffet i 2008. Kommuner i Norðurstreymoy er Vestmanna, Kvívík og Sundini, mens bygderne ved Kollafjørður er en del af Tórshavn. Norðurstreymoy som geografisk enhed bruges indenfor offentlig administration, f.eks. omfatter enhed 7 indenfor børneværnet områderne Norðurstreymoy, Vágar og Sundalagið. Selv om Færøerne nu er et valgdistrikt, så har de fleste politiske partier stadig lokale afdelinger, f.eks. i Norðurstreymoy. Norðurstreymoy blev i 2000 forbundet med øen Vágar med en undersøisk tunnel, Vágartunnelen, som starter ved i nærheden af bygderne Leynar og Kvívík.

Noter 

Streymoy
Færøernes regioner
Rémy Vogel

Rémy Vogel (26. november 1960 i Strasbourg, Frankrig - 17. oktober 2016) var en fransk fodboldspiller (midtbane).

Vogel startede sin karriere hos RC Strasbourg i sin hjemby, hvor han spillede fra 1978 til 1987. Herefter skiftede han til AS Monaco, som han repræsenterede de følgende tre sæsoner. Han var med til at vinde det franske mesterskab med begge klubber, i 1979 med Strasbourg og i 1988 med Monaco.

Vogel spillede desuden én kamp for Frankrigs landshold, en EM-kvalifikationskamp mod Sovjetunionen 9. september 1987.

Titler 
Ligue 1
 1979 med RC Strasbourg
 1988 med AS Monaco

Referencer

Eksterne henvisninger 
 

Fodboldspillere fra Frankrig
Fodboldspillere fra AS Monaco FC
Fodboldspillere fra RC Strasbourg
Personer fra Strasbourg
Atli Dam

Atli Pætursson Dam (født 12. september 1932 - død 7. februar 2005) var en færøsk politiker for Javnaðarflokkurin (Socialdemokratiet). Han var Færøernes lagmand i 16 år, fra 1970 til 1980 var han lagmand uden afbrydelser, hans øvrige lagmandsperioder var fra 1980 til 1984 samt fra 1990 til 1992. Han havde særligt ry for at være en god forhandler. Overtagelsen af den færøske undergrund, regnes blandt nogle af hans største politiske bedrifter. Det skete i 1992 efter forhandlinger med Danmarks daværende statsminister, Poul Schlüter. Færøernes undergrund overgik fra at være et dansk sagsområde til at blive et færøsk særanliggende. Atli Dam var leder af Javnaðarflokkurin fra 1972 til 1993. Han var folketingsmedlem i to perioder, fra 1987 til 1988 og igen fra 1990 til 1994, dog var Jacob Lindenskov hans stedfortræder i Folketinget det meste af tiden, mens Dam var Færøernes lagmand.

Familie og erhverv 
Atli Dam var søn af lærer og lagmand Peter Mohr Dam og Sigrid Ragnhild (født Strøm). Med seminaradjunkt Ása Hátún fik han datteren Helena Dam á Neystabø. Atli Dam var også grandnevø af Johan C.F. Dam og onkel til Rigmor Dam. Han var uddannet maskiningeniør fra 1964 og blev derefter ansat i det danske selskab Haldor Topsøe A/S frem til hans politiske karriere skød fart i 1970. Han var vicedirektør i Færøernes Realkreditinstitut 1981–1985 og igen fra 1989 til sin død.

Noter

Eksterne henvisninger 
 Løgtingið 150 – Hátíðarrit, bind 2 (2002), s. 265. (Logting.fo Løgtingssøgan (PDF) ) 

Lagmænd fra Færøerne
Lagtingsmedlemmer fra Færøerne
Fiskeriministre fra Færøerne
Personer fra Tvøroyri
Politikere fra Javnaðarflokkurin
Folketingsmedlemmer i 1980'erne
Folketingsmedlemmer i 1990'erne
Ingeniører fra Færøerne
Haldor Topsøe A/S
Buskbukkelbær

 
Buskbukkelbær (Gaylussacia dumosa), også skrevet Busk-Bukkelbær, er en lav, løvfældende busk med hvide, krukkeformede blomster og blåsorte bær. Den er fuldstændigt hårdfør og kunne sagtens bruges i et surbundsbed, men arten er næsten ukendt i Danmark.

Kendetegn 
Buskbukkelbær er en lav busk med en opret vækst. Barken er først rødlig og dækket af krøllede hår, men senere bliver den grå og opsprækkende. Knopperne sidder spredt, og de er ægformede med tydelig spids og rødbrune skæl. Bladene er ovale til omvendt ægformede med fint takket rand. Oversiden er rynket og læderagtig, men blank og mørkegrøn, mens undersiden er lyst grågrøn. Høstfarven er rødbrun til rød. Blomstringen foregår i april-maj, hvor man finder blomsterne samlet i overhængende klaser fra grenvinklerne. De enkelte blomster er hvide og krukkeformede med sammenvoksede kronblade. Frugterne er blåsorte bær, som minder meget om blåbær i udseendet.

Rodsystemet består af en jordstængel og et fint trævlet rodnet. Planten evner at klare skovbrand og skyder meget tidligt frem efter branden.

Busken når en højde og bredde på ca. 0,75 m

Hjemsted 
Buskbukkelbær har sin naturlige udbredelse på kystsletten og bjergene fra Ontario i Canada til Florida i USA. Her findes den på fugtig og let tør, veldrænet bund med lavt pH og i let skygge.

I Acadia National Park, som ligger ved delstaten Maines sydvestvendte kyst mod Atlanterhavet, findes højmoser og bjergskråninger med åben træbevoksning  på sur, fugtig bund. Her lever arten sammen med bl.a. ene, revling, Aralia hispida (en art af aralie), banksfyr, begfyr, bregnepors, glansbladet rose, grønel, hedemelbærris, hindbær, krybende ene, lav blåbær, liden klokke, pennsylvansk weichsel, poppelbirk, prærietandbælg, smalbladet kalmia, sortfrugtet surbær, tretandet potentil, tyttebær og Viburnum nudum (en art af kvalkved)

Noter 

Surbundsplanter
Jean Baptiste Kléber

Jean Baptiste Kléber (9. marts 1753 – 14. juni 1800) var en fransk general, han er mest kendt som Napoleons efterfølger som hærfører, da Napoleon på 23. august 1799, efter pres på hjemmefronten i Frankrig, måtte forlade Egypten.

Eksterne henvisninger 

Officerer fra Frankrig
Carl Emil Krarup

Carl Emil Krarup (født 12. oktober 1872, død 29. december 1909) var en dansk ingeniør.

Liv og gerning 
Krarup blev student i 1890, cand.polyt. i 1896, teknisk aspirant ved telegrafvæsenet i 1898, telegrafingeniør i 1902 og endelig chef for Telegrafdirektoratets tekniske afdeling i 1906.

Krarup havde under sin virksomhed i telegrafvæsenet indlagt sig fortjeneste særlig ved opfindelse af en forbedret type for telefonkabler, i hvilke kabellederne er beviklede med en fint spundet jerntråd, hvorved opnås en betydelig forøgelse af talens intensitet i forhold til tidligere. Systemet har vundet megen anerkendelse og betydelig udbredelse såvel i Danmark som i udlandet.

Litteratur 
 Gredsted, M.: "Krarup, Carl Emil" i: Salmonsens Konversationsleksikon, 2. udgave, bind XIV (1926), s. 611

Eksterne henvisninger 
 

Ingeniører fra Danmark
Nokia 6210

Nokia 6210 er en mobiltelefonmodel introduceret af Nokia i 2000. Udover at ringe og smse, har telefonen også mange andre funktioner som f.eks. alarmur, et HSCSD-modem, en internetklient, 3 spil (Snake 2, Space Impact og Bumper), en lommeregner, en to-do-liste, kalender, infrarød connector, lydoptager samt stopur.

Tekniske specifikationer 
 Dimensioner: 130 × 47 × 19 mm
 Vægt: 114 gram
 Display: 95 × 65 px, monokrom LCD

Noter

Eksterne henvisninger 

 
 Brugermanual  (pdf, på engelsk)

6210
Færøske lagtingsmedlemmer 1994-1998

Færøernes Lagting havde 32 medlemmer mellem lagtingsvalgene 1994 og 1998.

Faste medlemmer 
Her regnes med alle valgte medlemmer, samt fast mødende vicemedlemmer.

Eksterne henvisninger 
Løgtingið 150 – Hátíðarrit, bind 2 (2002). (PDF )

Lagtingsmedlemmer fra Færøerne
Lister over personer fra Færøerne
The Automatic Box

The Automatic Box er en fire-disks opsamlingsalbum fra det amerikanske alternative rockband R.E.M., de blev udgivet i Tyskland i december 1993. Det var primært en samling af B-sider fra gruppens studiealbum Automatic for the People, der blev udgivet året inden, selvom disk fire indeholder B-sider fra singler udgivet omkring Green (samlet på vinyl-boks sættet Singleactiongreen). "It's a Free World Baby," "Fretless," "Mandolin Strum" og "Organ Song" stammer fra indspilningen af Out of Time, hvor de ikke kom med. Det er en del af Warner Bros. Records serien sammen med Red Hot Chili Peppers Live Rare Remix Box.

Spor 
Alle sange er skrevet af Bill Berry, Peter Buck, Mike Mills og Michael Stipe:
Disk 1 – Vokalnumre
 "It's a Free World Baby" – 5:11
 "Fretless" – 4:49
 "Chance (Dub)" – 2:32
 "Star Me Kitten" (Demo) – 3:04

Disk 2 – Instrumental
 "Winged Mammal Theme" – 2:55
 "Organ Song" – 3:28
 "Mandolin Strum" – 3:45
 "Fruity Organ" – 3:26
 "New Orleans Instrumental No. 2" – 3:48

Disk 3 – Covers
 "Arms of Love" (Robyn Hitchcock) – 3:35
 "Dark Globe" (Syd Barrett) – 1:51
 "The Lion Sleeps Tonight" (The Tokens) – 2:41
 "First We Take Manhattan" (Leonard Cohen) – 6:06

Disk 4 – B-sider fra Singleactiongreen
 "Ghost Rider" (Suicide cover) – 3:44
 "Funtime" (Iggy Pop cover) – 2:14
 "Memphis Train Blues" – 1:38
 "Pop Song 89" (Akustisk) – 3:03
 "Everybody Hurts" (Live til 1993 MTV Awards) – 4:56

Referencer

Eksterne henvisninger 
 

R.E.M.-opsamlingsalbum
Opsamlingsalbum fra 1993
Lars Kruse

Lars Andersen Kruse (5. juni 1828 i Skagen – 9. marts 1894 smst) var en dansk fisker og redningsmand.

Kruse vandt sine medborgeres beundring og højagtelse ved sit urokkelige mod og sin opofrende menneskekærlighed. Fra sin tidlige ungdom deltog han i de talrige redningsforsøg, og op imod 200 mennesker skylder ham deres frelse. En af de mest kendte af disse redningsaktioner fandt sted 27. december 1862, da den svenske brig "Daphne" strandede på Skagens nordside, og Lars Kruse som med egen båd og under livsfare frelste besætningen. Redningsbåden var kæntret, og otte mand af dens besætning var druknet. Fra nytår 1863 var han ansat i redningsvæsenet og formand på Skagens redningsbåd. Samme år belønnedes han med Dannebrogsmændenes hæderstegn, men da det oplystes, at han som barn og ungt menneske var straffet for et par ubetydelige lovovertrædelser, fik han i stedet medaljen for druknedes redning, hvad han tog sig meget nær. 1874 fik han fortjenstmedaljen i sølv og 1882 endelig Dannebrogs Sølvkors. Også fra England, Frankrig, Tyskland og Sverige havde han medaljer og hædersdiplomer. 1880 modtog han danske mænd og kvinder et sølvkrus med inskriptionen: Ydmyg i Ordet, stolt i sin Dåd, kristen i Gerning, Mand i sin Baad.

Kruse var gift to gange. Første gang med Inger Marie Jensdatter med hvem han havde to børn; anden gang med Hedevig Jensdatter Bagh, med hvem han havde en datter. Kruses anden hustru var enke efter Iver Poulsen Andreasen, en af de redningsmænd, der druknede i forbindelse med redningen af besætningen på "Daphne".

Han druknede efter en fisketur sammen med en yngre mand Bertel Bergen 9. marts 1894 ud for Skagens Nordstrand under forsøget på at lande i stærk snestorm.
Han er begravet på Skagen Kirkegård med Holger Drachmanns mindeord på gravstenen:
Om revlens brus forstummed / Saa mæler denne sten / Her bleges under klittens sand / En modig sømands ben / Men Skagens rev og revler / Erkender deres pligt / Og synger om Lars Kruses liv / et højlydt heltedigt. Hans død inspirerede Michael Ancher til det store maleri Den druknede. Drachmann bidrog til at Lars Kruse modtog flere hædersbeviser.

Kilder

Eksterne henvisninger 
 

Personer fra Skagen
Liebenau (Niedersachsen)

Liebenau er en kommune med godt 3.500 indbyggere (2012), beliggende mod vest i centrale del af Landkreis Nienburg/Weser, i den tyske delstat Niedersachsen. Den er administrationsby i Samtgemeinde Liebenau

Geografi 
Liebenau ligger ca. 15 kilometer vest for landkreisens administrationsby Nienburg/Weser) vest for floden Weser ved den nedlagte Nienburg–Rahden jernbane. Große Aue der er en biflod til Weser løber gennem kommunen.
I skoven syd for byen ligger Schloss Eickhof der nu er hjemsted for et Zen-kloster.

Eksterne kilder/henvisninger 

 på Samtgemeinde Liebenaus websted
Malibu

Malibu er en velhavende strandby i Los Angeles County, Californien. I 2010 var byens befolkning på 12.645. Malibu består af 34 km lang strimmel af Stillehavets kystlinje. Den har kælenavnet The 'Bu af surfere og lokale. Fællesskabet er berømt for sine varme sandstrande, og for at være hjemsted for mange Hollywood -filmstjerner og andre, der er forbundet med underholdningsindustrien. Skilte omkring byen proklamere med "27 miles af naturskøn skønhed", med henvisning til Malibus oprindelige længde på 27 miles (43 km), før byen blev stiftet i 1991.

De fleste af Malibus indbyggere bor inden for et par hundrede meter fra Pacific Coast Highway (State Route 1), der gennemløber byen, men nogle beboere, lever op til en kilometer væk fra stranden op af de smalle kløfter, og mange flere beboere i de personlige canyon-områder identificerer Malibu som deres hjemby. Byen er også afgrænset (mere eller mindre) af Topanga Canyon til øst, Santa Monica Mountains bestående af Agoura Hills, Calabasas, og Woodland Hills mod nord, Stillehavet mod syd, og Ventura County mod vest.

Referencer

Eksterne henvisninger 

 

Strande i USA
Byer i Californien
Bernard Gardon

Bernard Gardon (født 2. december 1951 i Clermont-Ferrand, Frankrig) er en tidligere fransk fodboldspiller (forsvarer).

Gardon tilbragte hele sin karriere i hjemlandet, hvor han repræsenterede henholdsvis Nantes, Lille, Monaco og Saint-Étienne. Hos både Nantes, Monaco og Saint-Étienne var han med til at vinde det franske mesterskab, mens det med Monaco også blev til triumf i pokalturneringen Coupe de France. I alt nåede han over en periode på 14 år at spille knap 400 kampe i den bedste franske række.

Gardon spillede desuden én kamp for Frankrigs landshold, en VM-kvalifikationskamp mod Sovjetunionen 26. maj 1973, der resulterede i et nederlag på 2-0.

Titler 
Ligue 1
 1973 med Nantes
 1978 med Monaco
 1981 med Saint-Étienne

Coupe de France
 1980 med Monaco

Referencer 

Fodboldspillere fra Frankrig
Fodboldspillere fra Lille OSC
Fodboldspillere fra AS Monaco FC
Fodboldspillere fra AS Saint-Étienne
Fodboldspillere fra FC Nantes
Personer fra Clermont-Ferrand
Regeringen Edmund Joensen II

Edmund Joensens anden regering var Færøernes regering fra 11. juni 1996 til 15. maj 1998, under ledelse af Edmund Joensen fra Sambandsflokkurin (SB). Øvrige partier i regeringskoalitionen var Fólkaflokkurin (FF), Verkamannafylkingin (VMF) og Sjálvstýrisflokkurin (SF). Den eneste forskel fra Edmund Joensens første regering var altså at Fólkaflokkurin erstattede Javnaðarflokkurin. Sjálvstýrisflokkurin, med Sámal Petur í Grund som minister, trak seg fra regeringen den 1. december 1997.

Referencer 

Joensen, Edmund 2, Regeringen
Aviation Safety Network

Aviation Safety Network (ASN) er en database-hjemmeside som registrerer flyulykker og andre alvorlige hændelser indenfor luftfarten. Databasen indeholder (august 2008) detaljer omkring 12.200 tilfælde og bliver besøgt af ca. 50.000 hver uge.

ASN blev startet af nederlandske Harro Ranter i 1996 som Aviation Safety Web Pages. I 1999 blev den omdøbt til the Aviation Safety Network. Redaktionen er senere forstærket med Fabian Lujan fra  Argentina. For tiden er ASN reklamefri og afhængig af donationer fra brugerne for at holde websiden oppe.

Det meste af den information som ligger på ASN er hentet fra officielle kilder, dvs. luftfartsmyndighederne i de berørte lande. For hændelser før 1996 er oplysningene stort set baseret på ICAO Aircraft Accident Digests, og amerikanske National Transportation Safety Board NTSB.

ASNs primære opgave er at sørge for at den som måtte ønske det får nøjagtig og opdateret information om flyulykker. Foruden den omfattende database har hjemmesiden statistisk information og et omfattende fotoarkiv med billeder fra ulykkesstedene.

ASN har også en E-mail tjeneste (Accident Digest e-mail service.) hvor abonnenter modtager information om de sidste flyulykker. Denne tjeneste har nu over 9.900 abonnenter i 170 lande.

Ekstern link 
 http://aviation-safety.net 

Flyulykker og -hændelser
Netdatabaser
Suðurstreymoy

Suðurstreymoy (da: Søndre Strømø) er en region og tidligere valgkreds (valdømi) ved lagtingsvalg på Færøerne. Suðurstreymoy omfatter de sydlige delene af hovedøen Streymoy (hovedsagelig Thorshavnsområdet), Nólsoy, Hestur og Koltur. Regnet i antal stemmeberettigede og lagtingsmedlemmer på valg, var dette Færøernes største valgkreds. Ordningen med valgkredser blev afskaffet i 2008. Alle kommuner i Suðurstreymoy er i dag samlet i Thorshavn Kommune. Indenfor folkekirken er Færøerne delt op i prestagjald (prestagjøld i flertal). Streymoy deles op i Suðurstreymoyar eystara (Sydsteymoy øst), Suðurstreymoyar vestara (Sydsteymoy vest) og Norðstreymoyar (Nordstreymoy) prestagjald. Indenfor ældreområdet er Færøerne delt op i seks regioner eller geografiske områder (øki), Region 1 hedder Suðurstreymoy og svarer til Thorshavn Kommune.

Noter 

Streymoy
Færøernes regioner
Jógvan Sundstein

Jógvan Sundstein (født 25. maj 1933 i Tórshavn) er en tidligere færøsk revisor og politiker (FF). Han var aktiv i færøsk politik i en lang årrække. Han var partileder gennem 13 år, deriblandt gennem Fólkaflokkurins guldalder i nyere tid omkring lagtingsvalget 1990. Sundstein var medlem af Lagtinget fra 1970 til 1994, og lagmand fra 1989 til 1991.

Baggrund og erhvervskarriere 
Jógvan Sundstein blev født i Tórshavn den 25. maj 1933, som ældste barn af Johanna Malena (født Jensen) og Hans Jacob Matras Sundstein (født Joensen). Forældrene blev gift i 1931, og skiftede deres efternavn ud med Sundstein i april 1933. Efternavnet Sundstein er sammensat af Hans Jacobs fars kaldenavn, «Stein», og opvækststed Hvannasund. Johanna Malena var oprindelig fra Klaksvík. Siden fik Jógvan søstrene Margreta, Agnas, Elisabet, Hanna og Marjun. Hanna blev gift med Olaf Olsen. Moderen, Johanna Malena, døde 64 år gammel i 1974 efter at have pådraget sig et kraniebrud, mens Hans Jacob døde 92 år gammel i 1992.

Jógvan Sundstein startede sin erhvervskarriere som bankansat fra 1949 til 1952, og senere revisor fra 1953 til 1963. Han har en bachelor i økonomi og administration fra 1958, og har eksamen som revisor fra 1962. Derefter fortsatte han som statsautoriseret revisor fra 1963. Sundstein giftede sig med Lydia Marsten fra Klaksvík den 21. juli 1956, og de fik sammen børnene Hans Pauli, Rutt og Eivind.

Sundstein blev udnævnt til kommandør af Dannebrogordenen den 20. juni 1990.

Referencer 

Lagmænd fra Færøerne
Lagtingsformænd på Færøerne
Lagtingsmedlemmer fra Færøerne
Finansministre fra Færøerne
Kommunalministre fra Færøerne
Personer fra Thorshavn
Politikere fra Fólkaflokkurin
Vicelagmænd fra Færøerne
Sinquefield Cup

Sinquefield Cup er en skakturnering i St. Louis, Missouri, USA som er afholdt årligt siden 2013. Sinquefield Cup er sponseret af finansmanden Rex Sinquefield.

Vindere 

{| class="sortable wikitable"
! # !! Year !! Winner(s)
|-
|align="center"|1||2013||
|-
|align="center"|2||2014||
|-
|align="center"|3||2015||
|-
|align="center"|4||2016||
|-
|align="center"|5||2017||
|-
|align="center"|6||2018||
|-
|align="center"|7||2019||
|-
|align="center"|8||2021||
|}

Sinquefield Cup 2013 
Singuefield Cup 2013 blev afholdt 9.-15. september 2013 med 4 deltagere som spilede to gange alle-mod-alle, i alt 6 runder. Spillerne havde 90 minutter til de første 40 træk, 30 minutter ekstra ved træk 40, og 30 sekunder tillægstid pr. træk for alle træk. Førstepræmien var en pokal og en pengepræmie på 70.000 dollar.

De fire deltagerne var Magnus Carlsen (Norge), Levon Aronian (Armenien), Hikaru Nakamura (USA) og Gata Kamsky (USA). Deltagernes gennemsitrating var 2794, hvilket var en af de højeste nogensinde. Carlsen vandt med 4½ af 6 point foran Nakamura. Resultatet betød at Carlsen satte ny ratingrekord med en liverating på 2870.

Turneringstabel 
{| class="wikitable" style="text-align:center;"
! !! Spiller !! Elo-rating !! 1 !! 2 !! 3 !! 4 !! Point
|-
| 1 || align=left |  || 2862
| XX || ½½ || ½1 || 11 || 4,5
|-
| 2 || align=left |  || 2772
| ½½ || XX || 10 || 1½ || 3,5
|-
| 3 || align=left |  || 2813
| ½0 || 01 || XX || ½½ || 2,5
|-
| 4 || align=left |  || 2741
| 00 || 0½ || ½½ || XX || 1,5 
|}

Singuefield Cup 2014 
Singuefield Cup 2013 blev afholdt 27. august - 7. september 2014 med 6 deltagere som spillede to gange alle-mod-alle, i alt 10 runder. Førstepræmien var på 100.000 dollar.

Deltagerne var Magnus Carlsen (Norge), Levon Aronian (Armenien), Fabiano Caruana (Italien), Hikaru Nakamura (USA), Veselin Topalov (Bulgarien) og Maxime Vachier-Lagrave (Frankrig). De var verdens nr. 1, 2, 3, 5, 8 og 9 da de spillede og havde en gennemsnitsrating på 2801, hvilket var det højeste for en turnering nogensinde.

Vinder af turneringen blev Fabiano Caruana med 8½ point af 10 foran Magnus Carlsen med 5½ point og Veselin Topalov med 5 point.

Referencer 

Skakturneringer
Sport i Missouri
St. Louis
Etableret i 2013